## Popis obveznika primjene Zakona o javnoj nabavi

### NN 18/2006 (15.2.2006.), Popis obveznika primjene Zakona o javnoj nabavi

# VLADA REPUBLIKE HRVATSKE

**436**

Na temelju članka 4. stavka 2. Zakona o javnoj
nabavi (»Narod­ne novine«, br. 117/2001 i 92/2005),
Vlada Republike Hrvatske na sjednici održanoj 9. veljače 2006. godine utvrdila
sljedeći

## POPIS

### OBVEZNIKA PRIMJENE ZAKONA O JAVNOJ NABAVI

Obveznici primjene Zakona o javnoj nabavi, po
djelatnosti ili nazivu su:

1. Državna i druga tijela Republike Hrvatske, a
to su:

– tijela državne vlasti: Hrvatski sabor;
Predsjednik Republike Hrvatske; Vlada Republike Hrvatske; Vrhovni sud Republike
Hrvatske; sudovi; državna odvjetništva Republike Hrvatske; Državno odvjetničko
vijeće; Državno sudbeno vijeće;

– Ustavni sud Republike Hrvatske;

– tijela državne uprave: ministarstva; središnji
državni uredi; državne upravne organizacije i uredi državne uprave u
županijama;

– druga državna tijela;

– jedinice područne (regionalne) samouprave
(županije i Grad Zagreb);

– jedinice lokalne samouprave (općine i
gradovi).

2. Pravne osobe koje obavljaju jednu ili više
djelatnosti od općeg interesa koje nisu komercijalne ili industrijske djelatnosti
s ciljem ostvarivanja dobiti:

– koje se većim dijelom, izravno ili neizravno,
financiraju iz sredstava proračuna ili

– kojima su osnivači državna i druga tijela iz
točaka 1., 2. i 3. stavka 1. članka 4. Zakona o javnoj nabavi, u kojima ta
tijela mogu imati nadzor nad poslovanjem, prevladavajući utjecaj i mogu
imenovati više od polovice upravnog ili nadzornog tijela.

A) U području znanosti, obrazovanja i športa:

– odgojno-obrazovne ustanove kojima je osnivač
Republika Hrvatska ili jedinice lokalne ili područne (regionalne) samouprave;

– javna visoka učilišta;

– javni znanstveni instituti;

– CARnet;

– Hrvatska akademija znanosti i umjetnosti;

– Nacionalno vijeće za visoko obrazovanje;

– Nacionalno vijeće za znanost;

– Nacionalna zaklada za znanost, visoko školstvo
i tehnologijski razvoj Republike Hrvatske;

– Nacionalna zaklada za razvoj civilnog društva;

– Zavod za školstvo Republike Hrvatske;

– Hrvatski olimpijski odbor;

– Hrvatska zajednica tehničke kulture;

– Agencija za znanost i visoko obrazovanje;

– Leksikografski zavod »Miroslav Krleža«;

– Nacionalna i sveučilišna knjižnica;

– Agencija za potporu informacijskim sustavima i
informacijskim tehnologijama;

– APIS IT d.o.o.;

– Agencija za strukovno obrazovanje;

– Nacionalni centar za vanjsko vrednovanje
obrazovanja;

– Hrvatska akreditacijska agencija;

– Hrvatski zavod za norme.

B) U području kulture:

– Hrvatska radiotelevizija;

– Hrvatski državni arhiv;

– državni arhivi u Republici Hrvatskoj;

– arheološki muzeji u Republici Hrvatskoj;

– Dvor Trakošćan;

– Fundacija Ivana
Meštrovića;

– Hrvatski muzej naivne umjetnosti;

– Hrvatski povijesni muzej;

– Hrvatski športski muzej;

– Javna ustanova »Galerija Klovićevi
dvori«;

– Javna ustanova »Spomen područje Jasenovac«;

– Javna ustanova »Zbirka umjetnina Ante i Wiltrud Topić Mimara«;

– Moderna galerija;

– Muzej hrvatskih arheoloških spomenika;

– Muzej Slavonije;

– Muzeji Hrvatskoga zagorja;

– Muzejski dokumentacijski centar;

– Tiflološki muzej;

– javne ustanove nacionalni parkovi;

– javne ustanove parkovi prirode;

– Ansambl narodnih plesova i pjesama Hrvatske »Lado«;

– Državni zavod za zaštitu prirode;

– Hrvatska knjižnica za slijepe;

– Hrvatska matica iseljenika;

– Hrvatski memorijalni dokumentacijski centar
Domovinskoga rata;

– Hrvatski restauratorski zavod;

– Hrvatsko narodno kazalište;

– Matica hrvatska;

– Zavod za obnovu Dubrovnika.

C) U području zdravstva i socijalne skrbi:

– Hrvatski zavod za zdravstveno osiguranje;

– državni zdravstveni zavodi (Hrvatski zavod za
javno zdravstvo; Hrvatski zavod za transfuzijsku medicinu; Hrvatski zavod za
medicinu rada i Hrvatski zavod za mentalno zdravlje);

– klinički bolnički centri;

– kliničke bolnice;

– klinike;

– opće bolnice;

– specijalne bolnice;

– domovi zdravlja;

– ustanove za hitnu medicinsku pomoć;

– zavodi za javno zdravstvo;

– poliklinike;

– lječilišta;

– ustanove za zdravstvenu njegu;

– ljekarničke ustanove;

– Zavod za telemedicinu;

– centri za socijalnu skrb;

– domovi socijalne skrbi;

– centri za pomoć i njegu.

D) U području zaštite okoliša, prostornog uređenja
i graditeljstva:

– subjekti koji obavljaju djelatnost komunalnog
gospodarstva;

– subjekti koji obavljaju djelatnost
gospodarenja otpadom;

– subjekti koji obavljaju djelatnost praćenja
kakvoće zraka;

– Fond za zaštitu okoliša i energetsku učinkovitost;

– Agencija za zaštitu okoliša;

– Agencija za obnovu osječke Tvrđe.

E) U području poljoprivrede, šumarstva i vodnoga
gospodarstva:

– Hrvatske šume d.o.o.;

– Hrvatske vode;

– Hrvatski stočarski centar;

– Zavod za zaštitu bilja u poljoprivredi;

– Hrvatski zavod za vinogradarstvo i vinarstvo;

– Zavod za sjemenarstvo i rasadničarstvo;

– Zavod za tlo;

– Državna ergela lipicanaca;

– Stanica za južne kulture Dubrovnik;

– Duhanski institut;

– Zavod za voćarstvo;

– Hrvatska agencija za hranu;

– Hrvatski zavod za poljoprivrednu savjetodavnu
službu.

F) U području gospodarstva, rada i
poduzetništva:

– Hrvatska elektroprivreda d.d.;

– Operator tržišta električne energije d.o.o.;

– Plinacro d.o.o.;

– JANAF – Jadranski naftovod d.d.;

– Hrvatska agencija za malo gospodarstvo;

– Agencija za zaštitu tržišnog natjecanja;

– Hrvatski zavod za zapošljavanje;

– Hrvatski zavod za mirovinsko osiguranje;

– Središnji registar osiguranika;

– Agencija za promicanje izvoza i ulaganja;

– Hrvatska energetska regulatorna agencija;

– Državni zavod za nuklearnu sigurnost;

– Energetski institut »Hrvoje Požar«;

– Narodne novine d.d.

G) U području unutarnjih poslova:

– Hrvatski novčarski zavod d.o.o.;

– Agencija za komercijalnu djelatnost d.o.o.;

– AKD-Zaštita d.o.o.;

– Regionalno središte za pružanje pomoći i
uklanjanje posljedica katastrofa.

H) U području mora, turizma, prometa i razvitka:

– Hrvatski registar brodova d.o.o.;

– Hrvatski hidrografski institut;

– Agencija za plovne putove unutarnjih voda;

– Hrvatska agencija za telekomunikacije;

– Vijeće za poštanske usluge;

– Hrvatska pošta d.d.;

– Hrvatske ceste d.o.o.;

– Hrvatske autoceste d.o.o.;

– Autocesta Rijeka – Zagreb d.d.;

– županijske uprave za ceste;

– Jadrolinija;

– Plovput d.o.o.;

– Fond za obnovu i razvoj Grada Vukovara.

I) U području financija:

– Hrvatska narodna banka;

– Hrvatska banka za obnovu i razvoj;

– Državna agencija za osiguranje štednih uloga i
sanaciju banaka (DAB);

– Hrvatska agencija za nadzor financijskih
usluga;

– Središnja depozitarna agencija;

– Financijska agencija (FINA);

– Hrvatska lutrija d.o.o.

J) U području pravosuđa:

– Odgojni zavod Turopolje;

– Odgojni zavod Požega.

3. Udruge kojima su osnivači jedno ili više
tijela ili pravnih osoba iz članka 4. stavka 1. točaka 1. i 2. Zakona o javnoj
nabavi.

4. Pravne osobe koje obavljaju jednu ili više
djelatnosti u području vodoopskrbe, prometa, energetike i telekomunikacija:

– u kojima naručitelji iz članka 4. stavka 1.
točaka 1., 2. i 3. Zakona o javnoj nabavi mogu imati nadzor nad poslovanjem ili
prevladavajući utjecaj, ili

– na osnovi posebnog ili isključivog prava koje
im je dodijeljeno.

Odgovarajuće djelatnosti u području vodoopskrbe,
prometa, energetike i telekomunikacija su:

1.) djelatnosti koje se odnose na pružanje ili
raspolaganje nepokretnim mrežama za javnu opskrbu:

– u svezi s proizvodnjom, prijevozom ili
distribucijom: pitke vode, struje, plina ili toplinske energije, ili u svezi s
opskrbom tih mreža pitkom vodom, strujom, plinom ili toplinskom energijom

– u svezi s opskrbom pitkom vodom, ako je nabava
povezana s projektima vodogradnje, uključujući projekte navodnjavanja ili
odvodnjavanja, pod uvjetom da godišnja količina vode koja se pri tome proizvede
i koja je namijenjena opskrbi pitkom vodom, iznosi više od 20 % ukupne količine
vode, a koju omogućuju navedeni projekti ili uređaji za navodnjavanje ili
odvodnjavanje, ili u svezi s odvodnjom i pročišćavanjem otpadnih voda.

2.) korištenje državnog teritorija u svrhu:

– istraživanja ili vađenja nafte, zemnog plina,
ugljena ili ostalih krutih goriva;

Pravne osobe:

INA – Industrija nafte d.d., Zagreb;

– omogućavanja prijevoznicima u zračnom,
pomorskom ili brodskom prijevozu unutar državnog teritorija, pristupa zračnim
lukama, pomorskim ili riječnim lukama i ostalim prometnim terminalima;

Pravne osobe:

zračne luke;

lučke uprave;

luke, trgovačka društva u pretežno državnom
vlasništvu;

Hrvatska kontrola zračne plovidbe;

– upravljanja mrežama javnog prometa, željeznicom,
automatiziranim prijevoznim sustavima, tramvajem, autobusom, trolejbusom ili
žičarom;

Pravne osobe:

HŽ-Hrvatske željeznice d.o.o., su obveznik
primjene sukladno članku 4. stavku 1. točkama 2. i 4. Zakona o javnoj nabavi;

– pružanja ili upravljanja mrežama javnog
prometa, ili pružanja jedne ili više javnih telekomunikacijskih usluga;

Pravne osobe:

Odašiljači i veze d.o.o.

Popis obveznika primjene Zakona o javnoj nabavi
objavit će se u »Narodnim novinama«.

Klasa: 330-01/06-02/01

Urbroj: 5030120-06-1

Zagreb, 9. veljače 2006.

Potpredsjednik

**Damir Polančec**, v. r.

Ostalo, NN 18/2006-436